Γιώργος Θαλάσσης

Ο Γιώργος Θαλάσσης, ή "παιδί-φάντασμα"Γιώργος Κοροπούλης, "Για να γιορτάσουμε μια παιδική ηλικία", αφιέρωμα περιοδικού "Αντί", τεύχος 577 (5-5-1995), σελ. 53, είναι χαρακτήρας του ελληνικού κόμικ Μικρός Ήρως, τον οποίο εμπνεύστηκε το 1953 ο εκδότης και συγγραφέας Στέλιος Ανεμοδουράς και μετέφερε στο χαρτί το πενάκι του εικονογράφου Βύρωνα Απτόσογλου.

Πρόκειται για ένα έφηβο παιδί, ορφανό κι απ' τους δυο γονείς και άριστο γνώστη πολεμικών τεχνών, το οποίο αποφασίζει να δώσει τον υπέρ πάντων αγώνα για την απελευθέρωση της Ελλάδας από το ζυγό των κατακτητών, κατά τη διάρκεια της τριπλής κατοχής της χώρας από Γερμανούς, Ιταλούς και Βούλγαρους. Πιστοί σύντροφοι στις προσπάθειές του στέκονται η αγαπημένη του Κατερίνα, με την οποία τον συνδέει πλατωνική ερωτική σχέση"Το παιδί-φάντασμα των πτήσεων" και το "αιώνια πεινασμένο παιδί", ο ευτραφής, καλοκάγαθος "Σπίθας".Ο «Μικρός Ήρωας», Γιώργος Θαλάσσης που πολεμούσε τον κατακτητή με τις υπερδυνάμεις του. Το κόμικ που έδινε κουράγιο στο λαό. Ιστοσελίδα Μηχανή του Χρόνου. Ανακτήθηκε 26/4/2017

Βιογραφία
Σύμφωνα με στοιχεία που παραθέτει ο ίδιος ο Στέλιος Ανεμοδουράς στο πρώτο τεύχος του αναγνώσματός του με τίτλο "Ελεύθερος Σκλάβος" (σελ. 18-20) ο Γιώργος Θαλάσσης φέρεται να έχει γεννηθεί το έτος 1930 στον Πειραιά και είναι το μοναδικό παιδί μιας αστικής, εύπορης οικογένειας. Οι δυο γονείς του, ωστόσο, σκοτώνονται κατά την ανατίναξη του σπιτιού τους σε βομβαρδισμό του λιμανιού του Πειραιά από τη γερμανική αεροπορία, ένα πραγματικό γεγονός που συνέβη στις 6 Απριλίου του 1941 και ο μικρός Γιώργος μένει ορφανός. Παρά το ότι η κατοικία του έχει καταστραφεί ολοσχερώς, ο ίδιος διασώθηκε καθώς τη στιγμή της καταστροφής έπαιζε έξω απ' το σπίτι με άλλα παιδιά. Εν συνεχεία ο Γιώργος Θαλάσσης αγωνίζεται να επιβιώσει πουλώντας χαρούπια και εν-τέλει νοικιάζει ένα μικρό δωματιάκι, όπου καταφέρνει να στεγαστεί. Η δράση του εντοπίζεται από την άνοιξη του 1943 έως περίπου το καλοκαίρι του 1944.

Διασκευή
Το 1976 το Ελεύθερο Θέατρο ανέβασε το έργο «Το τραμ το τελευταίο», όπου τον ρόλο του Γιώργου Θαλάσση ερμήνευσε ο Ντίνος Λύρας. Στην εκδήλωση εκείνη ακούστηκε για πρώτη φορά η σύνθεση του Λουκιανού ΚηλαηδόνηΓιάννης Ζουμπουλάκης: "Πώς γεννήθηκε ο Γιώργος Θαλάσσης", «Ο Μικρός Ήρωας» (με τους γνωστούς στίχους «πού είσαι τώρα και σ' έχω χάσει / Μικρέ μου Ήρωα Γιώργο Θαλάσση»).Πολιτισμός Μουσική Δεν θέλω να συνδεθεί το τραγούδι του «Μικρού Ήρωα» μ' αυτή την εφημερίδα, εφημερίδα Αυγή ανακτήθηκε στις 26/4/2017περιοδικό, Αντί-τεύχος 577 σελ 8, Λουκιανός Κηλαηδόνης "Γιώργος Θαλάσσης" Τον ρόλο του Γιώργου Θαλάσση στο θέατρο έχουν υποδυθεί επίσης οι Διαμαντής ΑδαμαντίδηςΠΑΡΑΣΚΕΥΗ, 16 ΝΟΕΜΒΡΙΟΥ 2012 «Μικρός Ήρως» στο θεατρικό σανίδι, ανακτήθηκε στις 26/4/2017 και Πέτρος Αλατζάς.Ο «Μικρός Ηρωας»... ζωντανεύει, εφημερίδα Ριζοσπάστης, Πέμπτη 14 Ιούνη 2001, ανακτήθηκε στις 26/4/2017. Τη «φωνή» του Γιώργου Θαλάσση στο γνωστό τραγούδι του Λουκιανού Κελαηδόνη, ερμήνευσε ο ραδιο-σχολιαστής Αντώνης Πυλιαρός"Moshohori News: Ο Μικρός Ήρως".

Κατηγορία:Έλληνες χαρακτήρες κόμικς

 Παραπομπές